མདོ་ཡུལ་ལྷོ་པ་མི་རིགས་ཤང་ནི་རང་རྒྱལ་གྱི་མཐའ་མཚམས་ཤང་ཞིག་ཡིན་ཞིང་།གནས་དེར་དཔལ་འབྱོར་གྱི་ཆུ་ཚད་ཞན་ལ་མི་འབོར་ཡང་ཧ་ཅང་ཉུང་ཉུང་ཡིན་པས།ཤང་ཡོངས་ལ་ཆ་ཚང་སློབ་ཆུང་ཞིག་གཟུགས་ཐབས་མེད་པར།སློབ་མ་༣༠ལྷག་གིས་སློབ་ཁྲིད་ས་ཚིགས་ཤིག་བཙུགས་ཡོད།༢༠༡༢ལོའི་ཟླ་༣པར།ཚེ་རིང་བསོད་ནམས་ལྷུན་རྩེ་རྫོང་གསང་གླིང་ཤང་སློབ་ཆུང་གི་དགེ་རྒན་བྱས་ཤིང་།ཁོང་གིས་གསང་གླིང་ཤང་སློབ་ཆུང་གི་ཁོངས་གཏོགས་མདོ་ཡུལ་ལྷོ་པ་མི་རིགས་ཤང་གི་སློབ་ཁྲིད་ས་ཚིགས་ཆ་རྐྱེན་ཞན་པའི་རྐྱེན་གྱིས་དགེ་རྒན་ཕལ་ཆེ་བ་དེ་གར་འགྲོ་འདོད་མེད་པ་ཤེས་རྗེས།རང་འགུལ་གྱིས་དེ་གར་སློབ་ཁྲིད་བྱེད་པར་འགྲོ་རྒྱུའི་རེ་བ་ཞུས་པ་རེད།མ་གཞི་ཐོག་མའི་འཆར་གཞི་ལྟར་ན་ཁོ་རང་གནས་དེར་ལོ་གཅིག་ལས་འདུག་དགོས་ཀྱི་མེད་རུང་།བསམ་ཡུལ་ལས་འདས་པ་ཞིག་ལ་ཁོ་རང་གནས་དེར་དགེ་རྒན་བྱས་ནས་ལོ་དྲུག་བསྡད་པ་རེད།